ዩኒቨርሲቲ ኮሌጁ ከ7 ሺ 700 በላይ ተማሪዎችን አስመረቀ
– አልፋ ዩኒቨርሰቲ ኮሌጅ በተለያዩ ፕሮግራሞች ያሰለጠናቸውን ከ7 ሺ 700 በላይ ተማሪዎች በዛሬው ዕለት አስመረቀ።ዩኒቨርሰቲው ካስመረቃቸው ተማሪዎች መካከል 2 ሺ 90ው በዲግሪ ፤ 5 ሺ 535ቱ ደግሞ በዲፕሎማ ፕሮግራም ትምህርታቸውን የተከታተሉ ናቸው።ተመራቂዎቹ በመደበኛና በርቀት መርሃ መርሃ ግብሮች ትምህርታቸውን ተከታትለው ያጠናቀቁ መሆናቸውም በስነ – ስርዓቱ ላይ ተገልጿል።የዩኒቨርሲቲ ኮሌጁ ፕሬዚዳንት  አቶ ሃይለ ሥላሴ ወልደገሪማ  ተመራቂዎች በትምህርት ቆይታቸው ያገኙትን ዕውቀት ወደ ተግባር እንዲለወጡ  በዚሁ ወቅት አሳስበዋል።የአልፋ ዩኒቨርስቲ ኮሌጅ ላለፉት 30 ዓመታት የሰለጠነ የሰው ሃይል በማፍራት የራሱን አስተዋጽኦ ሲወጣ እንደቆየ በምረቃ ስነ – ስርዓቱ ላይ መገለጹን ዋልታ ኢንፎርሜሽን ማዕከል ዘግቧል። 